CELEX: 32014R0873
Language: mt
Date: 2014-08-08 00:00:00
Title: Regolament ta' Implimentazzjoni tal-Kummissjoni (UE) Nru 873/2014 tat- 8 ta' Awwissu 2014 dwar il-klassifikazzjoni ta' ċerti prodotti fin-Nomenklatura Magħquda

13.8.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 240/2
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 873/2014
      tat-8 ta' Awwissu 2014
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kull nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta'din it-tabella.
               
            
                  (4)
               
               
                  Huwa xieraq li jiġi pprovdut li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma f'konformità mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella li tinsab fl-Anness hija kklassifikata fin-Nomenklatura Magħquda skont il-kodiċi NM indikat fil-kolonna (2) ta' din it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-8 ta' Awwissu 2014.
         
            
               Għall-Kummissjoni,
            
               F'isem il-President,
            Martine REICHERTS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Komunitarju (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     
                                 1.
                              
                              
                                 Oġġett li huwa magħmul minn parti b'forma tonda b'dijametru ta' madwar 15 cm u b' estensjoni simili għal tubu, b'tul ta' madwar 20 cm.
                                 Fuq in-naħa ta' fuq l-oġġett fih toqba tonda għad-dħul tal-arja. Fin-naħa ta' isfel hemm valv tal-plastik li jagħti għat-tarf tal-estensjoni.
                                 Il-wiċċ ta' barra huwa magħmul minn żewġ partijiet ta' materjal tessili miksija fuq in-naħa ta' ġewwa u nkullati flimkien.
                                 Fuq ġewwa, hemm ċilindru tond ta' fowm plastiku b'cut-out fin-nofs.
                                 Meta t-toqba tonda fuq in-naħa ta' fuq tingħalaq u ssir pressjoni, l-arja tgħaddi mill-estensjoni u l-valv sabiex mitraħ tal-arja speċifiku jintefaħ.
                                 Il-prodott huwa ppreżentat bħala pompa żgħira.
                                 (Ara r-ritratt A) (*)
                                 
                              
                           
                  
                     8414 20 80 
                  
                  
                     Il-klassifikazzjoni hija stabbilita mir-regoli ġenerali 1 u 6 għall-interpretazzjoni tan-Nomenklatura Magħquda (RĠI) u l-kliem tal-kodiċi NM 8414 , 8414 20  u 8414 20 80 .
                     Meta jitqiesu l-karatteristiċi oġġettivi tiegħu, l-oġġett huwa pompa tal-arja mħaddma bl-idejn u hija mħaddma biss permezz ta' sforz uman. Pompi mħaddmin bl-idejn li huma operati biss minn sforz uman u li huma mfasslin biex jonfħu mtieraħ tal-arja, jaqgħu taħt is-subintestaturi 8414 20 20  u 8414 20 80  (ara wkoll in-Noti ta' Spjega għan-Nomenklatura Magħquda (CNEN), is-subintestaturi 8414 20 20  u 8414 20 80 ).
                     Għaldaqstant, il-prodott għandu jiġi kklassifikat taħt il-kodiċi tan-NM 8414 20 80  bħala pompi tal-arja mħaddmin bl-idejn.
                  
               
                     
                                 2.
                              
                              
                                 Oġġett b'forma ta' kilwa (ta' daqs madwar 35 cm × 17 cm), b'estensjoni simili għal tubu (ta' madwar 25 cm) li għandu tliet valvi.
                                 Fil-qiegħ tal-oġġett hemm valv biex tidħol l-arja. In-naħa ta' fuq għandha żewġ valvi tal-plastik ħdejn xulxin li jagħtu għat-tarf tal-estensjoni.
                                 Il-wiċċ ta' barra huwa magħmul minn żewġ partijiet ta' materjal tessili miksija fuq in-naħa ta' ġewwa u inkullati flimkien.
                                 Fuq ġewwa, hemm parti b'forma ovali ta' fowm plastiku b'cut-out fin-nofs. Dan il-cut-out huwa ffittjat b'valv fil-qiegħ.
                                 Meta l-valv fil-qiegħ jingħalaq u ssir pressjoni, l-arja tgħaddi mill-estensjoni u l-valv l-aktar 'il barra biex jintefaħ mitraħ tal-arja speċifiku.
                                 Il-prodott huwa ppreżentat bħala pompa żgħira. Dan jista' jintuża wkoll bħala mħadda billi meta jiddaħħal wieħed mill-valvi fuq l-estensjoni fl-ieħor, l-oġġett ma jistax jintefaħ.
                                 (Ara r-ritratt B) (*)
                                 
                              
                           
                  
                     8414 20 80 
                  
                  
                     Il-klassifikazzjoni hija stabbilita mir-RĠI 1, 3(c) u 6 u mill-kliem tal-kodiċi NM 8414 , 8414 20  u 8414 20 80 .
                     Min-naħa waħda, l-oġġett huwa mħadda li tintefaħ u, bħala tali, tikkonsisti f'oġġetti għal ikkampjar li jaqgħu taħt l-intestatura 6306  (ara wkoll in-Noti ta' Spjegazzjoni tas-Sistema Armonizzata għall-intestatura 6306  (5)). Min-naħa l-oħra, l-oġġett huwa wkoll pompa tal-arja mħaddma bl-idejn bi sforz uman biss u mfassal biex jonfoħ mitraħ tal-ajra speċifiku li jaqa' taħt l-intestatura 8414  (ara wkoll in-Noti ta' Spjega għan-Nomenklatura Magħquda għas-subintestaturi 8414 20 20  u 8414 20 80 ).
                     Minħabba li l-ebda miż-żewġ intestaturi ma hija aktar speċifika mill-oħra skont it-tifsira tar-RĠI 3(a) u peress li dan l-oġġett ma jistax jiġi kklassifikat skont ir-RĠI 3(b), għandu jiġi kklassifikat taħt l-intestatura li tiġi l-aħħar fl-ordni numeriku bejn iż-żewġ intestaturi (6306  u 8414 ) b'kunsiderazzjoni ugwali fit-tifsira tar-RĠI 3(c).
                     Għaldaqstant, l-oġġett għandu jiġi kklassifikat taħt il-kodiċi tan-NM 8414 20 80  bħala pompi tal-arja mħaddmin bl-idejn.
                  
               
            
         
                     
                        
                  
                  
                     
                        
                  
               
                     Ritratt A
                  
                  
                     Ritratt B
                  
               
            (*)  L-istampa tintuża biss għal raġunijiet ta' informazzjoni.